Rumah Sakik Advent Bandar Lampung

Rumah Sakik Advent Bandar Lampung (disingkek RSABL) adolah rumah sakik nan ado di Bandar Lampung, propinsi Lampung. Rumah sakik ko balokasi di Jl. Teuku Umar No.48, Kedaton, Bandar Lampung. Rumah sakik ko adolah jinih rumah sakik tipe C nan alah lulus akreditasi tingkek Paripurna dari  Komisi Akreditasi Rumah Sakit (KARS). Rumah sakik iko pun bakarajo samo jo  Badan Panyalanggaro Jaminan Sosial (BPJS) Kasihatan.

RSABL dibangun pado taun 1965, nan di resmikan pado 26 Desember 1966 jo namo "Balai Pangobatan Advent Tandjung Karang". Kamudian pado 31 Juli 1992, namo rumah sakik ko barubah manjadi Rumah Sakit Advent Bandar Lampung.
 Rumah sakik tuli partamo 
Rumah Sakik Advent Bandar Lampung adolah rumah sakik tuli partamo di Indonesia nan mamakai slogan " Rumah Sakik Ramah Tuli" Partamo di Indonesia. Paresmian rumah sakik ko diadoan di Auditorium Lantai 2 Rumah Sakik Advent, pado ari akaik 7 April tahun 2019. Rumah sakik ko ka maagiah palayanan untuak masarakaik tuli jo baso isaraik Indonesia (Bisindo) jo Sistem Paringatan Dini Bancano (Inklusif). 

Paresmian rumah sakik tuli ko dihadiri dek Walikota Bandar Lampung Drs. H. Herman HN, MM, Kapalo BPBD Kota Bandar Lampung mewakili BNPB, Panguruih GERKATIN Provinsi Lampung, pimpinan LSM jo instasi takaik  sarato badan panguruih jo  direksi RSABL.Katua Yayasan RSABL, Elon Manawan akan pai ka Jenewa, Swiss untuak audiensi di WHO untuak mangabakan kalau Rumah Sakik Advent Bandar Lampung marupoan rumah sakik nan diparuntuakkan urang nan tuli partamo di Indonesia bahkan di Asia Pasifik. 

 Direktur 
Ado babarapo urang nan parnah manjadi direktur di Rumah Sakik Advent Bandar Lampung :

Tahun 1994 - 2014: dr. Ronald I Lisal

Tahun 2014 - 2018: dr. Reuben V.T. Supit

Tahun 2018 - ...: dr. Charles Z. South, MARS

 Tanago kasihatan 

 Dotor spesialis: 32 urang
 Dotor gigi: 3 urang
 Dotor umum: 17 urang
 Dotor medical check-up basertifikat: 2 urang
 Staf kasihatan jo panunjang kasihatan: 555 urang

 Palayanan 
Rumah Sakik Advent Bandar Lampung ( disingkek  RSABL) ado punyo babarapo palayanan, pamarisoan, sarato poliklinik.

 Palayanan Pamarisoan Klinik  Palayanan Gawat Darurat  Pamarisoan CT-SCAN  Klinik Panyakit Dalam  Palayanan Rawat Jalan  Pamarisoan USG  Klinik Panyakit Anak  Palayanan Rawat Inap  Pamarisoan Endoskopi  Klinik Kebidanan jo Kandungan  Palayanan Hemodialisis  Pamarisoan EKG  Klinik Badah Umum  Palayanan Fisioterapi  Pamarisoan Treadmill  Klinik Orthopedik  Palayanan Laboratorium  Pamarisoan Audiometri  Klinik Urologi  Palayanan Gizi  Pamarisoan Spirometri  Klinik Kulik jo Kalamin  Palayanan CSSD  Pamarisoan EEG Klinik Saraf   Palayanan  Patologi Anatomi  Pamarisoan Dental  Klinik Jantuang  Palayanan Rekam Medis  Pamarisoan Radiologi Konvensional Klinik Paru-paru   Palayanan PKRS    Klinik Rehabilitasi Medik  Palayanan Farmasi   Klinik Badah Saraf  Palayanan  Kaparawatan jo Kabidanan    Klinik THT-KL  Palayanan Ambulans dan Mobil Jenazah   Klinik Mato     Klinik Gastro-Entero-Hepatologi       Klinik Gizi        Klinik Kasihatan Ibu, Anak jo KB       Klinik Gigi Umum 

 Panghargaan jo Pancapaian 
Ado babarapo panghargaan jo pancapaian nan di dapek dek Rumah Sakik  Advent Bandar Lampung, diantaronyo:

 Taun 2008 madapek rekomendasi dari Dinas Kasihatan kota Bandar Lampung sabagai fasilitas kasihatan madya atau rumah sakik kelas C.
 Taun 2010 mandapek Sertifikat Akreditasi Rumah Sakik jo status akreditasi "Penuh Tingkat Dasar" dari Kamantrian Kasihatan Indonesia.
 Taun 2017 lulus akreditasi tingkek Paripurna dari Komisi Akreditasi Rumah Sakik (KARS) versi taun 2012.
 Taun 2019 lulus akreditasi tingkek Paripurna dari Komisi Akreditasi Rumah Sakik (KARS) versi taun 2018.

 Afiliasi 
Rumah Sakik  Advent Bandar Lampung ko  marupoan lambaga punyo Yayasan Rumah Sakit Advent Bandar Lampung nan marupoan  institusi kasihatan dari   Gareja Masehi Advent hari Ketujuh.

 Sijarah 
Rumah Sakik  Advent Bandar Lampung marupoan bagian dari jaringan palayanan kasihatan Adventist Health System Asia (AHS/A)  nan maurus lambago kasihatan Advent di kawasan Asia Pasifik Selatan, nan punyo kantua pusat di Cavite, Filipina. Di saluruah dunia, AHS malayani ado 68 nagara jo 65.000 karyawan nan tabagi ka 165 rumah sakik jo 345 klinik kasihatan. 

Di bawah pangurusan Yayasan Rumah Sakit Advent Bandar Lampung, sajak taun 1966 rumah sakik jko mulai bajalan sabagai Balai Pangubatan. Balai Pangubatan tu banamo "Balai Pengobatan Advent Tanjung Karang (BPATK)" nan dikapaloi dek saurang parawat nan banamo F. J. Wuysang, sarato diawasi dek dr. Ong Tjin Tek jo  bandahara M. Sitompul. Kamudian taun 1994, balai pangobatan ko barubah namo manjadi Rumah Sakit Advent Bandar Lampung (RSABL) nan diresmikan dek Katua GMAHK Uni Indonesia Bagian Barat, Pdt. Alex Hendriks.

 Rumah Sakik Rujuakan Covid-19 
Rumah Sakik  Advent Bandar Lampung marupoan ciek dari babarapo rumah sakik rujuakan untuk pananganan koronavirus 2019 di Lampung. Rumah sakik lainnyo adolah Rumah Sakik Urip Sumoharjo, Rumah Sakik Bhayangkara,jo  Rumah Sakik Graha Husada.
 Rujuakan 

 Daptar Pustaka 
















Kategori:Rumah sakik
Kategori:Rumah sakik di Lampung
Kategori:Rumah sakik di Indonesia